ཞིང་ཆེན་གནའ་རྫས་རྟོག་ཞིབ་ཁང་གི་ཆེད་མཁས་ཀྱིས་ངོ་སྤྲོད་ལྟར་ན།ཤིན་ཀྲོང་གནའ་ཤུལ་ནི་ཆིང་ཅན་རྫོང་ནས་སྤྱི་ལེ༢༠ཡི་མཚམས་སུ་ཡོད་ཅིང་།ལྦུའུ་ཏེན་གཙང་པོའི་སྨད་རྒྱུད་ཆུ་ལག་ཁྲོན་ཁུ་ཆུ་བོའི་སྟོད་རྒྱུད་དུ་ཆགས་ཡོད་ཅིང་།སྤྱི་ཁྱོན་ལ་སྨི་གྲུ་བཞི་མ་ཁྲི༡༠ལྷག་ཡོད།དེ་ནི་གཙོ་བོ་ནི་ཧྲང་རྒྱལ་རབས་དུས་མཇུག་གི་གནའ་ཤུལ་ཡིན་ཏེ།ཇག་རྐུན་གྱིས་རྐུ་འཕྲོག་ཚབས་ཆེན་ཐེབས་འདུག༢༠༡༢ལོར།ཞིང་ཆེན་གནའ་རྫས་རྟོག་ཞིབ་ཞིབ་འཇུག་ཁང་དང་གྲོང་ཁྱེར་རྫོང་གི་འབྲེལ་ཡོད་སྡེ་ཁག་གིས་མཉམ་འབྲེལ་སྒོས་རྟོག་ཞིབ་ཚོགས་པ་རྩ་འཛུགས་བྱས་ངོར།གནའ་ཤུལ་དེར་བརྟག་དཔྱད་དང་རྩད་གཅོད།མྱུར་སྐྱོབ་རང་བཞིན་གྱི་སྔོག་འདོན་བྱས་པ་དང་།ལོ་ངོ་གསུམ་རིང་འབད་བརྩོན་བྱས་པ་བརྒྱུད།གནའ་ཤུལ་དེ་ནི་འཛུགས་སྐྲུན་གཞི་རྒྱ་ཆེ་ཞིང་བཟོ་བཀོད་ཐུན་མིན་གྱི་ཆོས་ལུགས་ཆོ་ག་སྤེལ་སའི་འཛུགས་སྐྲུན་ཞིག་ཡིན་པ་གསལ་པོར་རྟོགས་པ་དང་།འཛུགས་སྐྲུན་གྱི་ཕྱི་སྐོར་དུ་ཐོག་ཁང་གིས་བསྐོར་ཡོད་པ།དཀྱིལ་དུ་གྲུ་བཞི་ནར་མོའི་དབྱིབས་ཀྱི་ར་སྐོར་ཡོད་པ།ར་སྐོར་གྱི་དཀྱིལ་དང་ནུབ་ཕྱོགས་སུ་འཛུགས་སྐྲུན་དང་ཁང་པ་བཅས་བསྐྲུན་པའི་རྗེས་ཤུལ་ཡོད་འདུག